**OBVESTILO O IZVAJANJU VIDEONADZORA**

Obveščamo vas, da Dom upokojencev Idrija (v nadaljevanju Dom) izvaja video nadzor gibanja oseb v prostorih in okolici Doma. Video nadzor se izvaja zaradi zaščite premoženja Doma ter varnosti stanovalcev, zaposlenih in obiskovalcev ter da se prepreči škoda in ugotovijo okoliščine za nastanek škode, takšnega namena varovanja pa ni mogoče doseči z milejšimi sredstvi.

Videonadzor se izvaja z video nadzornimi (video) kamerami tako, da so s posnetki videokamer zajeti naslednji prostori:

**Enota Idrija:**

* glavni vhod iznad receptorskega pulta proti vhodnim vratom;
* sprednji stranski vhod - zasilni izhod iz hodnika prozi vratom;
* vhod pri ZD iz notranjosti;
* vhod v kleti iz hodnika proti vhodu pri frizerskem salonu;
* vhod pri garažah in garaže;
* oddelek za osebe z demenco – hodniki (kamere 1, 2 in 3) in dnevni prostor (kamera 4).

**Enota Marof:**

* varovani oddelek – od vhoda v oddelek po hodniku (kamera 1);
* varovani oddelek – skupni prostor (kamera 2);
* oddelek za demenco – od vhoda v oddelek po hodniku (kamera 3).

Lokacije, kjer se izvaja videonadzor, so ustrezno označene v prilogi tega obvestila.

Informacija, kje in koliko časa se shranjujejo posnetki iz video nadzornega sistema, se lahko pridobi pri pooblaščeni osebi za video nadzorni sistem. Kontaktni podatki pooblaščene osebe so: telefon: (05) 372 72 71, e-pošta: info@duidrija.si

Posnetke, pridobljene na podlagi video nadzora, lahko uporabijo samo za to pooblaščene osebe in le v primeru, ko gre za utemeljen sum, da je prišlo do katerega od zakonitih razlogov za uporabo posnetkov. Če je na podlagi video posnetkov možno rešiti nepojasnjen dogodek, ki ima znake kaznivega dejanja, je le-te dovoljeno posredovati pristojnim državnim organom.

Vsak vpogled in drug poseg v podatke/posnetke se evidentira v obrazcu Evidenca uporabe video nadzornega sistema po ZVOP-2. Vpogled v podatke dovoli odgovorna oseba s podpisom obrazca.

**Obvestilo o informacijah, ki se zagotavljajo:**

**1. Upravljavec zbirke osebnih podatkov**: .Dom upokojencev Idrija, d.o.o., Arkova ulica 4, 5280 Idrija, T: (05) 372 72 70, E: info@duidrija.si., W: www.duidrija.si.

**2. Kontakti pooblaščene osebe za varstvo osebnih podatkov (ang. DPO)**: Omnimodo, d.o.o., Barjanska 68, 1000 Ljubljana, T: 01 232 23 47, E: dpo@omnimodo.si

**3. Namen, pravna podlaga in vrste osebnih podatkov, ki se obdelujejo:**

Video nadzor se uvaja zaradi zaščite premoženja Doma ter varnosti stanovalcev, zaposlenih in obiskovalcev, ter da se prepreči škoda in ugotovijo okoliščine za nastanek škode. Na podlagi videonadzora obdelujemo naslednje osebne podatke:

1. posnetek posameznika (slika),
2. kraj posnetka,
3. datum posnetka,

4. čas vstopa in izstopa oz. gibanja v nadzorovanem območju.

Pravna podlaga za uvedbo video nadzora je 76., 77. in 78. člen Zakona o varstvu osebnih podatkov (UL RS, št. 163/22 - ZVOP-2) in točka c) 1. odstavka 6. člena Splošne uredbe.

**4. Uporabniki ali kategorije uporabnikov osebnih podatkov:** Odgovorna oseba Doma: Urška Močnik, direktorica, upravljalec video nadzornega sistema: Dom upokojencev Idrija, d.o.o. , skrbnik video nadzornega sistema in pooblaščena oseba za video nadzor pri upravljavcu, pooblaščene osebe za dostop do žive slike: zaposleni v receptorski službi in zaposleni, ki delajo v nočni izmeni zdravstvene negovalne službe.

**5. Informacije o prenosih osebnih podatkov v tretjo državo ali mednarodno organizacijo:** Osebnih podatkov ne prenašamo v tretje države.

**6. Obdobje hrambe osebnih podatkov:** Videoposnetki oseb za namen zagotovitve varnosti oseb in premoženja se hranijo največ do enega leta. Po preteku roka se osebni podatki samodejno zbrišejo. Posnetki videonadzora se shranjujejo izključno na snemalni napravi, na lokaciji uporabnika.

**7. Informacije o obstoju pravic posameznika:**

V zvezi z vašimi osebnimi podatki imate na voljo pravico do dostopa, popravka in omejitve obdelave.

Pravice lahko uveljavljate pri Pooblaščeni osebi za varstvo osebnih podatkov v Domu, ki je **Omnimodo, d.o.o., Barjanska 68, 1000 Ljubljana, E:****dpo@omnimodo.si****, T: 01 232 23 47, N: Barjanska cesta 68, 1000 Ljubljana**.

**8. Informacija o pravici do vložitve pritožbe pri nadzornem organu**: Pritožbo lahko podate pri Informacijskemu pooblaščencu (Dunajska cesta 22, 1000 Ljubljana, E: gp.ip@ip-rs.si, T: 01 230 97 30, W: [www.ip-rs.si](http://www.ip-rs.si)).

**9. Informacija o obstoju avtomatiziranega sprejemanja odločitev, vključno z oblikovanjem profilov:** Dom ne oblikuje avtomatiziranega sprejemanja odločitev v zvezi z osebnimi podatki, vključno z oblikovanjem profilov.

**Priloge - Načrti postavitve nadzornih kamer:**

* Enota Idrija – klet;
* Enota Idrija – pritličje;
* Enota Idrija – oddelek za osebe z demenco;
* Enota Marof – varovani oddelek;
* Enota Marof – oddelek za osebe z demenco.